Alexandria, „orașul celebru în timpul celor mai felurite epoci ale culturii“ îl stimulează pe Mihai Tican Rumano în mod deosebit, dar vizitatorul vorbește cu măsură despre monumente sau „poezia nemărginită“ a gândului că merge prin „orașul lui Alexandru cel Mare, al Cleopatrei și al unora dintre marii califi“, lăsând loc și comentariilor despre contrabanda cu hașiș.